# **Formulare criteriu privind experiența similară în aplicarea prevederilor art. 179, lit. (b) din Legea nr. 98/2016**

Ofertantul (Operator Economic individual sau asociere de Operatori Economici) dovedește că a efectuat în mod corespunzător:

1. Livrari de *[detaliați aici cerința minimă, pornind de la informația din strategia de contractare, ca de exemplu livrări de produse similare cu cele ce fac obiectul contractului, respectiv computere de birou, servere, stații de lucru;*

*[Informațiile incluse mai sus reprezintă exemple de formulare a cerinței minime privind experiența similară și trebuie corelate cu obiectul Contractului prin raportare la acesta, la informațiile obținute din analiza și cercetarea pieței și trebuie formulate cu aplicarea principiului proporționalității]*

1. în ultimii *[introduceți numărul de ani]* ani[[1]](#footnote-1)
2. în valoare de minim *[introduceți valoarea solicitată de Autoritatea Contractantă pentru livrările de produse efectuate]*, reprezentând: *[selectați una din formulările de mai jos, așa cum reiese după aplicarea principiului proporționalității prin raportare la obiectul Contractului si coroborat cu informațiile obținute din analiza și cercetarea pieței]*
	1. Valoarea unui singur contract;
	2. Valoarea calculată cumulativ din cadrul unui sau cel mult *[introduceți] c*ontracte.

Pentru scopul prezentei proceduri:

1. perioada de referință - respectiv ultimii *[.....]* ani - va fi întotdeauna calculată în sens invers pornind de la data comunicată în anunțul de participare (publicat la inițierea procedurii) ca fiind termenul limită de depunere a Ofertei, fără a lua în considerare existența și numărul de extinderi ale termenului limită pentru depunerea Ofertei.
2. livrări de produse *[precizați tipul produselor]* **efectuate în mod corespunzător** înseamnă produse livrate de Ofertant și recepționate de beneficiarul produselor, în limitele acordului/contractului dintre Ofertant si beneficiarul produselor nominalizat de către Ofertant în DUAE.

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze Partea IV: Criterii de selecție, Secțiunea C: Capacitatea tehnică și profesională în DUAE (răspuns), rubrica "Pentru contractele de achiziție de bunuri: executarea de livrări de tipul specificat".

Pentru furnizarea informațiilor aferente fiecărui contract similar prezentat ca experiență similară, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, câmpurile solicitate astfel :

1. utilizează câmpul *"Descriere*" pentru a include în maxim *[introduceți numărul de cuvinte/ caractere]*, cel puțin următoarele informații:
	1. obiectul contractului cu Beneficiarul produselor,
	2. datele de identificare ale contractului,
	3. caracteristicile produselor livrate pentru demonstrarea îndeplinirii cerinței minime,
	4. informațiile deținute de Operatorul Economic Ofertant pentru demonstrarea efectuării în mod corespunzător a livrării produselor și pe care Operatorul Economic Ofertant le poate prezenta Autorității Contractante la solicitarea expresă a acesteia în aplicarea prevederilor articolelor 196, alin (1) și (2) din Legea 98/2016. Ofertantul trebuie sa nominalizeze în acest câmp documentul/documentele așa cum există acesta/acestea sub formă de dovezi în evidențele sale;
2. introduce în câmpul „valoare” – valoarea contractului prezentată ca experiență similară în format de număr întreg (fără zecimale) și fără a utiliza separator între zeci, sute, mii, milioane etc.;
3. precizează în câmpul "moneda", moneda în care este exprimată valoarea produselor livrate așa cum este această monedă specificată în cadrul contractului dintre Operatorul Economic Ofertant și beneficiarul produselor;
4. selectează "data de început” ca fiind data la care a început livrarea produselor prezentate ca fiind similare, conform prevederilor înțelegerii dintre Operatorul Economic Ofertant și beneficiarul produselor;
5. selectează „data de sfârșit" ca fiind data la care produsele prezentate ca fiind similare au fost recepționate de către beneficiarul produselor, conform prevederilor înțelegerii dintre Operatorul Economic Ofertant și beneficiarul produselor prezentate drept experiență similară;
6. introduce în câmpul „Beneficiari”:
	1. denumirea beneficiarului produselor livrate, așa cum este acesta indicat în contractul prezentat ca fundament pentru livrarea produselor în câmpul *"Descriere*", numele și coordonatele de contact ale persoanei de la beneficiarul nominalizat care a recepționat produsele;
	2. rolul Operatorului Economic Ofertant în relația cu beneficiarul nominalizat (contractant individual, Subcontractant sau membru al unei asocieri de Operatori Economici care au livrat produse în cadrul contractului pentru beneficiarul produselor), așa cum este definit acest rol în contractul nominalizat la câmpul „Descriere” și proporția din contract realizată de acesta în cazul în care operatorul economic Ofertant a activat ca subcontractant sau membru în asociere.

Exemplu de formulare a informațiilor de acest fel:

1. în situația în care un operatorul economic ce participă în calitate de Ofertant la această procedură,  prezintă pentru experiența similară informația că a livrat produse în calitate de subcontractant în contractul prezentat drept experiență similară (livrări confirmate de beneficiarul nominalizat de acesta în DUAE).
2. În situația în care un operatorul economic ce participă în calitate de Ofertant la această procedură,  prezintă pentru experiența similară informația că a livrat de produse în calitate de membru al unei asocieri formată cu același/aceeași operator economic/operatorii economici cu care participă în asociere și la această procedură, cerința minimă solicitată drept „valoarea unui singur contract” se consideră îndeplinită, chiar dacă fiecare dintre membri asocierii formate pentru această procedură, declară că a livrat numai o parte din produsele solicitate, care nu poate fi mai mică decât *[introduceți procentul – exemplu 25%, 30%, în funcție de produsele incluse în obiectul contractului]*.

În prezentarea informațiilor solicitate pentru experiența similară în DUAE (răspuns), Operatorul Economic Ofertant utilizează pentru fiecare contract cu un beneficiar al produselor solicitate câte o grupare de informații, adăugând câmpuri suplimentare acolo unde este aplicabil sau ștergând câmpurile inițiale.

Daca nu este stabilit altfel prin Fisa de Date a Achiziției, pentru conversie din altă monedă în moneda în care este exprimată cerința minimă, Autoritatea Contractantă va utiliza cursul de schimb mediu anual publicat de Banca Centrala Europeana la <http://www.ecb.int> pentru anul inclus în câmpul „dată de sfârșit” în DUAE (răspuns).

Autoritatea Contractantă nu ia în considerare la evaluare, informațiile furnizate în DUAE (răspuns), care includ referință la „data de sfârșit" în afara intervalului de 3 ani specificat, indiferent dacă această „dată de sfârșit” este înainte de împlinirea termenului de 3 ani calculat în sens invers pornind de la data comunicată în anunțul de participare sau dacă „data de sfârșit” este după împlinirea termenului limită pentru depunerea Ofertei publicat inițial în anunțul de participare.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – secțiunea III.2.3.a) Capacitatea tehnică și/sau profesională, paragraful Livrări de produse similare,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

In conditiile art. 20 alin. (7) din HG nr. 395/2016, in cazul în care există discrepanţe între informaţiile prevăzute în DUAE şi cele prevăzute în fişa de date, prevalează informaţiile din fişa de date, DUAE urmând a fi revizuit corespunzător.

Pentru a demonstra îndeplinirea cerinței minime privind experiența similară, orice Operator Economic Ofertant are dreptul:

1. să invoce susținerea unui terț (entitate) și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează, în condițiile art. 182 din Legea nr. 98/2016;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
	1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea tehnică și/sau profesională ce include:
		1. o enumerare și descriere a capacităților pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
		2. modalitatea efectivă în care entitatea pe ale cărei capacități se bazează Operatorul Economic (Terțul Susținător) asigură Autorității Contractante îndeplinirea obligațiilor asumate prin angajament în situația în care Operatorul Economic Ofertant căruia îi acordă susținere devine Contractant și întâmpină dificultăți pe parcursul derulării Contractului (în situația în care capacitățile incluse în angajamentul ferm vizează resurse netransferabile);
		3. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități Operatorul Economic le utilizează și Operatorul Economic Ofertant.
	2. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Pentru contractele de achiziție de bunuri: executarea de livrări de tipul specificat", completat și semnat în mod corespunzător de Terțul Susținător.
2. Să marcheze „Da” în propriul DUAE (răspuns) care însoțește Oferta, Partea II: Informații referitoare la Operatorul Economic, Secțiunea C: Informații privind utilizarea capacităților altor entități.

Instrucțiunile de mai sus pentru furnizarea informațiilor aferente fiecărui contract similar prezentat ca experiență similară în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime, Terțul Susținător trebuie să:

1. îndeplinească cerința minimă referitoare la "efectuarea în mod corespunzător de livrări de produse”;
2. să nu se afle în una din situațiile descrise în Fișa de Date a Achiziției ca reprezentând motiv de excludere;
3. să fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru transmiterea Ofertei următoarele:
	1. Acordul de asociere;
	2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Pentru contractele de achiziție de bunuri: executarea de livrări de tipul specificat", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), Partea II: Informații referitoare la Operatorul Economic, Secțiunea A: Informații privind operatorul economic la rubrica „Operatorul economic participă la procedura de achiziții publice împreună cu alții?” și să completeze informațiile suplimentare solicitate în acest sens.

În cazul în care Ofertantul ia forma unei asocieri de Operatori Economici iar cerința minimă privind efectuarea de livrări de produse similare este exprimată prin raportare la un cumul al livrărilor de produse efectuate constituit din mai mult de un contract, în aplicarea prevederilor art. 54, alin. (5) din Legea nr. 98/2016, Autoritatea Contractantă solicită îndeplinirea cerinței minime privind experiența similară proporțional cu cota de implicare în executarea Contractului ce rezultă din această procedură, respectiv: *[selectați corespunzător și coroborați cu modalitatea de exprimare a cerinței privind experiența similară]*

1. Cel puțin Operatorul Economic nominalizat ca lider al asocierii trebuie să demonstreze efectuarea de livrări de produse în mod corespunzător în cadrul unui singur contract
2. Fiecare membru al asocierii trebuie sa prezinte cel puțin *[introduceți procentul/partea din livrările de produse solicitate ca experiență similară ce ar trebui efectuate în mod corespunzător de fiecare membru al asocierii]*.

*[autoritatea contractantă introduce aici informații suplimentare cu privire la modul în care este luată în considerare pe perioada evaluării experiența similară a operatorilor economici Ofertanți, atunci când aceasta provine din contracte anterioare în care operatorul economic participant la această procedură a avut calitatea de subcontractor sau membru al unei asocieri. Aceste informații devin raționamente ce ghidează comisia de evaluare în luarea unei decizii pe perioada evaluării modului de îndeplinire a cerințelor de calificare]*

În situația în care un operatorul economic care participă în calitate de Ofertant la această procedură,  prezintă pentru experiența similară informația ca a livrat produse în calitate de membru al unei asocieri formată cu același/aceeași operator economic/operatori economici cu care participă în asociere și la această procedură, cerința minimă solicitată drept „valoarea unui singur contract” se consideră îndeplinită, chiar dacă fiecare dintre membri asocierii formate pentru această procedură, declară că a livrat numai o parte din produsele solicitate, care nu poate fi mai mică decât *[introduceți procentul – exemplu 25%, 30%, în funcție de produsele incluse în obiectul contractului]*.

În cazul în care experiența similară solicitată de Autoritatea Contractantă este exprimată prin raportare la un singur contract de o anumită valoare și nu este exprimată sub forma unui cumul de valori dintr-un anumit număr de contracte, iar Ofertantul este o asociere de Operatori Economici, valoarea contractelor prezentate ca experiență similară încheiate de membrii asocierii nu sunt agregate de Autoritatea Contractantă pentru a determina dacă componenta cerinței minime privind valoarea minimă a unui singur contract a fost îndeplinită. În acest caz, Operatorul Economic nominalizat ca lider al asocierii trebuie să demonstreze îndeplinirea cerinței minime prin raportare la valoarea minimă a experienței similare exprimate prin intermediul unui singur contract.

La solicitarea expresă a Autorității Contractante și în aplicarea prevederilor art. 196 din Legea 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind experiența similară prin prezentarea de documente care să probeze toate afirmațiile incluse în DUAE (răspuns) la rubrica "Pentru contractele de achiziție de bunuri: executarea de livrări de tipul specificat".

Documentele suport, nominalizate de către Ofertant în DUAE (răspuns), ce vor fi prezentate de ofertantul aflat pe primul loc la finalizarea procesului de evaluare includ, dar fra a se limita la procese verbale de receptie, certificate de acceptare, sau alte dovezi nominalizate de către Ofertant în DUAE (răspuns) ca document suport pentru informațiile incluse în DUAE (răspuns) în legătură cu demonstrarea experienței similare și pe care Operatorul Economic Ofertant le propune Autorității Contractante ca fiind adecvate pentru a dovedi nivelul solicitat al experienței similare.

În cazul în care, din orice motive documentele ce probează livrarea corespunzătoare a produselor nu sunt deținute de Operatorul Economic Ofertant în limba procedurii specificată în secțiunea IV.3.6) a Fișei de Date a Achiziției, Operatorul Economic trebuie să prezinte, ca urmare a solicitării exprese a Autorității Contractante versiunea tradusă a respectivelor documente în limba procedurii, așa cum este aceasta specificată în secțiunea IV.3.6 a Fișei de Date a Achiziției.

In aplicarea art 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind experiența similară, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul Susținător, conținutul Angajamentului de susținere de terță parte și evidențele furnizate de Operatorul Economic Ofertant drept dovezi pentru informațiile incluse în Angajamentul de susținere de terță parte și DUAE (răspuns) al Operatorului Economic pe ale cărui capacități Operatorul Economic Ofertant se bazează.

Operatorul economic participant la procedură, înțelege și acceptă că pe perioada evaluării, Autoritatea Contractantă are dreptul de a se adresa beneficiarului produselor ce fac obiectul contractului prezentat drept experiență similară în cadrul DUAE, pentru confirmarea celor prezentate de operatorul economic în DUAE cu privire la experiența similară.

1. *Art. 179, litera b) lista principalelor livrări de produse efectuate [...] în cursul unei perioade care acoperă cel mult ultimii 3 ani, [...] atunci când este necesar în scopul asigurării unui nivel corespunzător de concurență, autoritatea contractantă poate stabili că sunt luate în considerare livrări de produse relevante efectuate [...] cu mai mult de 3 ani în urmă;* [↑](#footnote-ref-1)